open-index/open-wikipedia-markdown huggingface dataset:
Bäxtiyär Qanqayev

**Bäxtiyär Qanqayev** tai **Bäxtiyär Qanqay uğlı** (, ) oli tataarilainen sotilasjohtaja, joka toimi everstinä kasakkasoturi Jemeljan Pugatšovin vuosien 1773–1775 kapinajoukoissa. Qanqayev yllytti ihmisiä liittymään kapinaan Kungurissa, Ufassa ja Kazanissa ja yhdisti tataarikapinalliset omaksi yksikökseen. Qanqayev osallistui vuoden 1774 Kazanin taisteluun, kunnes hänen joukkonsa kukistettiin.

Qanqayevin oletetaan olleen taustaltaan mišääri ja kotoisin Ufan alueelta. 1600–1700-luvuilla monia misääritataareita pakeni pakkokäännytyksiä nykyiseen Baškortostaniin. Hänen nuoruudestaan ja lopullisesta kohtalostaan ei kuitenkaan ole täyttä varmuutta. Tufan Miñnullin kirjoitti Qanqayevistä näytelmän vuonna 1974.

Pugatšovin kapina on teemana vuoden 1928 neuvostoliittolaisessa tataarilaisessa mykkäelokuvassa *[[Bulat-Batyr]]*.

## Lähteet
Kesäruusuleinikki

**Kesäruusuleinikki** (*Adonis aestivalis*) on leinikkikasvien (Ranunculaceae) heimoon ja ruusuleinikkien (*Adonis*) sukuun kuuluva yleensä yksivuotinen kasvilaji.

Kesäruusuleinikin lehdet ovat runsaat ja muistuttavat tilliä. Kukat ovat kirkkaanpunaiset ja niissä on musta keskusta. Se kasvaa noin 30 cm korkeaksi.

Kesäruusuleinikki on kotoisin Välimeren seudulta ja Lähi-idästä.

Kesäruusuleinikkiä käytetään koristekasvina. Se sisältää myrkyllisiä aineita, ja voi olla vaarallinen hevosille. Sitä on käytetty rohtona nesteenpoistoon ja sydänvaivoihin.

## Lähteet

## Aiheesta muualla
* Laji.fi: Kesäruusuleinikki (''Adonis aestivalis'')
La Laigne

**La Laigne** on kunta Länsi-Ranskassa, Charente-Maritimen departementissa ja Uuden-Akvitanian alueella. Se sijaitsee noin 33 kilometriä La Rochellen kaupungista itään.

Länsi-Ranskassa tapahtui harvinainen maanjäristys 16. kesäkuuta 2023. Järistys oli voimakkuudeltaan arviolta 5,3–5,8 yksikköä. La Laignen kunnassa järistys vaurioitti kymmeniä asuintaloja asuinkelvottomaksi.

## Lähteet

## Aiheesta muualla
Konowin hallitus

**Konowin hallitus** oli Norjan hallitus 2. helmikuuta 1910 – 16. helmikuuta 1912. Se koostui Høyrestä ja Frisinnede Venstrestä. 

## Ministerit
**Pääministeri**
* Wollert Konow (Frisinnede Venstre)
**Ulkoministeri**
* Johannes Irgens (Frisinnede Venstre)
**Kauppaministeri**
* Sofus Arctander (Frisinnede Venstre) 2.2.1910–11.6.1910
* Bernhard Brænne (Høyre) 11.6.1910–16.2.1912
**Valtiovarainministeri**
* Abraham Berge (Frisinnede Venstre)
**Oikeusministeri**
* Herman Scheel (Høyre)
**Puolustusministeri**
* Karl Bull (Høyre)
**Kirkko- ja opetusministeri**
* Just Knud Qvigstad (Høyre)
**Työministeri**
* Bernhard Brænne (Høyre) 2.2.1910–11.6.1910
* Hans-Jørgen Darre-Jenssen (Frisinnede Venstre) 11.6.1910–16.2.1912
**Maatalousministeri**
* Bernt Holtsmark (Frisinnede Venstre) 1.3.1910–16.2.1912

## Lähteet
Wollert Konow

**Wollert Konow** (16. elokuuta 1845 Fana – 15. maaliskuuta 1924 Fana) oli norjalainen poliitikko, joka toimi maansa pääministerinä vuosina 1910–1912. Hän edusti alun perin Venstreä, mutta siirtyi vuonna 1909 siitä irronneeseen Frisinnede Venstreen. Konow oli innokas uusnorjan puolestapuhuja, ja hänen hallituksensa kaatui Høyren erottua siitä Konowin pitämän uusnorjaa ihannoineen puheen takia. Konowin nimeen lisättiin usein tarkentava kirjainyhdistelmä SB hänen vaalipiirinsä Søndre Bergenhusin mukaan erotuksena toisesta samannimisestä poliitikosta.
## Lähteet

## Aiheesta muualla
Pancreas divisum

**Pancreas divisum** ("kaksiosainen haima") on synnynnäinen poikkeavuus, jossa haimatiehyet eivät ole tyypillisellä tavalla yhdistyneet toisiinsa vaan laskevat pienen papillan kautta pohjukaissuoleen. Pancreas divisum on useimmilla oireeton eikä vaadi tällöin hoitoa. Joskus poikkeavuus havaitaan ruumiinavauksen yhteydessä. Pieni osa pancreas divisum -tapauksista aiheuttaa oireita, joista tyypillisiä ovat vatsakipu, pahoinvointi ja oksentelu.

Pancreas divisum on noin 5–7 %:lla ihmisistä. Akuutin haimatulehduksen riski on heillä 2,7–10-kertainen valtaväestöön verrattuna. Pancreas divisum -potilaalle saatetaan tehdä pohjukaissuolinystyn sfinkterotomia tai hänelle saatetaan asettaa stentti, jos haimatulehdukset ovat toistuvia. Akuutti haimatulehdus voi kuitenkin uusiutua hoidosta huolimatta. Pancreas divisum voikin johtaa krooniseen haimatulehdukseen.

Magneettikolangiografia ja endoskooppinen retrogradinen kolangiopankreatikografia ovat olleet luotettavimpia menetelmiä pancreas divisumin toteamisessa. Pancreas divisumin syy on tuntematon.

## Lähteet
Skylar Thompson

**Skylar John Thompson** (s. 4. kesäkuuta 1997 Palmyra, Missouri) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Miami Dolphinsia.

Thompson pelasi ensimmäisen NFL-ottelunsa New York Jetsiä vastaan lokakuussa 2022.

## Lähteet
Langerhansin solujen histiosytoosi

**Langerhansin solujen histiosytoosi** on sairaus, joka aiheuttaa Langerhansin solujen epänormaalin kertymisen eri kudoksiin. Tämän seurauksena muodostuu granuloomakasvaimia. Langerhansin solujen histiosytoosi saatetaan jaotella neljään alatyyppiin: Hashimoto–Pritzkerin tauti, eosinofiilinen granulooma, Hand–Schüller–Christianin tauti ja Letterer–Siwen tauti.

Langerhansin solujen histiosytoosi aiheuttaa 80 %:lla potilaista muutoksia luustossa, 35 %:lla iholla ja 25 %:lla aivolisäkkeessä. Sytopenia sekä keuhkoissa ja maksassa esiintyvät solukertymät ovat harvinaisempia, taudinkuvaa vaikeuttavia muutoksia. Langerhansin solujen histiosytoosi voi kuitenkin koskea lähes mitä tahansa elintä. Neurodegeneratiivisia muutoksia esiintyy noin kahdella prosentilla potilaista. Joskus komplikaationa on havaittu sklerosoivaa kolangiittia. Yleensä Langerhansin solujen histiosytoosi alkaa jo lapsuudessa. Se voidaan todeta kudosten histologisilla tutkimuksilla tai keuhkoissa esiintyessään tietokonetomografialla. Aikuisilla sairautta saattaa esiintyä tupakointiin liittyen keuhkoihin rajoittuvana. Jos sairaus on rajoittunut tiettyä elintä koskevaksi, paikallishoidon teho on yleensä hyvä. Lapsilla hoidon yhteydessä käytetään myös kortikosteroidia ja vinblastiinia.

Langerhansin solujen histiosytoosin oireet vaihtelevat solujen kertymäkohteen mukaan. Sairaudesta kärsii arviolta 1–2 henkilöä 100&nbsp;000:ta kohden. Langerhansin solujen histiosytoosin ennuste vaihtelee taudin laajuuden mukaan siten, että viisivuotiseloonjäämisennuste on yhtä elintä koskevassa taudissa 99,8 %, systeemisessä sairaudessa ilman korkean riskin elinmuutoksia 98,4 % ja systeemisessä sairaudessa korkean riskin elinmuutoksin 77,0 %. 

## Lähteet
Fana

**Fana** on entinen Norjan kunta, joka liitettiin Bergeniin vuonna 1972. Fana muodostaa nykyisin kaupungin kaakkoisen kaupunginosan, ja siellä asui vuonna 2014 noin 41 800 ihmistä. Alue on omakotipainotteista ja siellä on myös jonkin verran pienteollisuutta ja konttoreita. Fanaan kuuluvassa Fantoftissa sijaitsee Bergenin suurin opiskelija-asuntoyksikkö.

Stave church Fantoft.jpg|Fantoftin sauvakirkko
Bergen boroughs.png|Bergenin kaupunginosat

## Lähteet

## Aiheesta muualla
Dakar-ralli 1987

**Pariisi-Dakar-ralli 1987** (myös *Pariisi-Algiers-Dakar*) oli 9. Dakar-ralli, joka ajettiin 1. tammikuuta 1987 ja 22. tammikuuta 1987 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli  ja reitti kulki Ranskan, Algerian, Nigerin, Malin, Mauritanian ja Senegalin alueella.

Kilpailuun ilmoittautui 539 kilpailijaa, joista 312 oli autoja, 154 moottoripyörää ja 73 kuorma-autoa. Kilpailun maaliin pääsi 124 ajoneuvoa, joista 98 oli autoja tai kuorma-autoja ja 26 moottoripyöriä.

Yleiskilpailun voitti kaksikko Ari Vatanen/Bernard Giroux Peugeotilla ja moottoripyörien kategorian voitti Cyril Neveu Hondalla. Kuorma-autojen kategorian voitti kolmikko De Rooy/Geusens/Van Dafilla. Vatanen voitti kolme erikoiskoetta.

## Lähteet
Duke Nukem (pelisarja)

**Duke Nukem** on videopelisarja, joka on nimetty samannimisen päähahmonsa mukaan. Sarjan ensimmäiset pelit kehitti Apogee Software (nykyään 3D Realms) MS-DOS:ille. Myöhemmin mukaan tulivat muut kehittäjät ja alustat. Kaksi ensimmäistä peliä ovat kaksiulotteisia tasohyppelyitä ja muut ensimmäisen ja kolmannen persoonan ampumapelejä. Pelisarja tuotti yli miljardi dollaria vuoteen 2001 mennessä.

Vuonna 2010 pelisarjan oikeudet osti Gearbox Software, joka saattoi *[[Duke Nukem Forever]]in* kehitystyön päätökseen ja julkaisi sen vuonna 2011.

## Pelit

### Pääsarja

Kolme ensimmäistä peliä kehitti Apogee Software / 3D Realms MS-DOS:ille. Niistä on saatavilla ilmaiseksi levitettävä mutta rajoitettu shareware-versio.

*Duke Nukem* on kaksiulotteinen vaaka- ja pystysuuntaan vierittyvä tasohyppelypeli 16-värisellä EGA-grafiikalla. Peli nimettiin tekijänoikeussyistä uudelleen *Duke Nukumiksi* versiossa 2.0. Alkuperäinen nimi kuitenkin palautettiin sarjan myöhempiin peleihin.

Jatko-osa *Duke Nukem II* on myös tasohyppelypeli. Se on yli neljä kertaa edeltäjäänsä suurempi ja sen grafiikka on VGA:ta, joskin värejä on näytöllä edelleen vain 16 yhtä aikaa. Pelissä on MIDI-musiikki ja digitoidut ääniefektit.

Kolmas osa, *Duke Nukem 3D*, on kolmiulotteinen ensimmäisen persoonan ampumapeli 256-värisellä grafiikalla. Viholliset ja esineet on kuitenkin toteutettu kaksiulotteisilla spriteilla. Pelille julkaistiin useita lisäosia.

Neljäs peli, *[[Duke Nukem Forever]]*, julkistettiin jo vuonna 1997 mutta sen julkaisi Gearbox Software vasta vuonna 2011.

### Spinoffit

### Käsikonsoli- ja mobiilipelit

### Pelisarjan tulevaisuus
Gearboxin edustaja lausui vuonna 2017, ettei uusia *Duke Nukem* -pelejä ole suunnitteilla.

## Lähteet

## Aiheesta muualla
* Duke Nukem series – MobyGames
Dakar-ralli 1988

**Pariisi-Dakar-ralli 1988** (myös *Pariisi-Algiers-Dakar*) oli 10. Dakar-ralli, joka ajettiin 1. tammikuuta 1988 ja 22. tammikuuta 1988 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli  ja reitti kulki Ranskan, Algerian, Nigerin, Malin, Mauritanian ja Senegalin alueella.

Kilpailuun ilmoittautui 603 kilpailijaa, joista 311 oli autoja, 183 moottoripyörää ja 109 kuorma-autoa. Kilpailun maaliin pääsi 151 ajoneuvoa, joista 117 oli autoja tai kuorma-autoja ja 34 moottoripyöriä.

Yleiskilpailun voitti kaksikko Juha Kankkunen/Juha Piironen Peugeotilla ja moottoripyörien kategorian voitti Edi Orioli Hondalla. Kuorma-autojen kategorian voitti kolmikko Loprais/Stachura/Ingmuck Tatralla. 

Ari Vatasen Peugeot varastettiin kilpailun aikana ja palauttamisesta vaadittiin 25 miljoonan francin lunnaita. Vatanen hylättiin, koska hän ei saapunut 14. etapin maaliin ajoissa. Jean Todt esitti vetoomuksen aiheesta.

Hollantilainen kuljettaja Kees van Loevezijn kuoli lennettyään kuorma-autosta, hänen kartanlukijansa Theo Van de Rijt loukkaantui vakavasti ja myös skotlantilainen mekaanikko Chris Ross sai vammoja. Ranskalainen kartanlukija Patrick Canado kuoli lennettyään maastoautosta törmäyksessä toisen auton kanssa. Canadon kuljettaja Rene Boudet loukkaantui. Mekaanikko Girard Lason loukkaantui kun auto ajoi hänen ylitseen hänen nukkuessaan maassa. Belgialaiset moottoripyöräilijät Guy Huynen ja Andre Malherbe loukkaantuivat eri onnettomuuksissa.

## Lähteet
Dakar-ralli 1989

**Pariisi-Dakar-ralli 1989** (myös *Pariisi-Tunisia-Dakar*) oli 11. Dakar-ralli, joka ajettiin 25. joulukuuta 1988 ja 13. tammikuuta 1989 välisenä aikana. Kilpailun lähtöpaikka oli Pariisissa Ranskassa (Porte de Versailles) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Tunisian, Libyan, Nigerin, Malin, Guinean ja Senegalin alueella.

Kilpailuun ilmoittautui 473 kilpailijaa, joista 241 oli autoja, 155 moottoripyörää ja 77 avustavaa kuorma-autoa. Kilpailun maaliin pääsi 209 ajoneuvoa, joista 100 oli autoja ja 60 moottoripyöriä mukaan lukien 49 avustavaa kuorma-autoa. Kuorma-autojen kilpaluokkaa ei ollut mukana.

Yleiskilpailun voitti kaksikko Ari Vatanen/Bruno Berglund Peugeotilla ja moottoripyörien kategorian voitti Gilles Lalay. Kilpailussa herätti huomiota Jean Todtin tallimääräys, jonka myötä Vatanen voitti kilpailun. Vatanen kaatoi auton Barcelonassa 26. joulukuuta ja otti kiinni johdossa ajanutta Jacky Ickxiä kun hän kaatoi auton uudelleen Teneren aavikolla. Tämän jälkeen Todt päätti kolikon heitolla tallimääräyksestä ja Vatanen voitti kolikon heiton.

## Lähteet
Dakar-ralli 1986

**Pariisi-Dakar-ralli 1986** (myös *Pariisi-Algiers-Dakar*) oli 8. Dakar-ralli, joka ajettiin 1. tammikuuta 1986 ja 22. tammikuuta 1986 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli  ja reitti kulki Ranskan, Algerian, Nigerin, Malin, Ylä-Voltan ja Senegalin alueella.

Kilpailuun ilmoittautui 486 kilpailijaa, joista 282 oli autoja, 131 moottoripyörää ja 73 muuta. Kilpailun maaliin pääsi 100 ajoneuvoa, joista 71 oli autoja tai kuorma-autoja ja 29 moottoripyöriä.

Yleiskilpailun voitti kaksikko Metge/Lemoyne Porsche 959:llä ja moottoripyörien kategorian voitti Cyril Neveu Hondalla. Kuorma-autojen kategorian voitti kaksikko Vismara/Minelli Unimogilla.

Pariisi-Dakar -rallin perustaja Thierry Sabine menehtyi kilpailun aikana helikopterionnettomuudessa lähellä Gourma-Rharousia, Malissa. Onnettomuus sattui äkillisen hiekkamyrskyn yhteydessä. Onnettomuudessa kuoli myös neljä muuta henkilöä: ranskalainen pop-laulaja Daniel Balavoine, journalisti Nathalie Odent, radisti Jean-Paul Le Fur sekä helikopterilentäjä François-Xavier Bagnold.

## Lähteet
Karvakieli

**Karvakieli** on kielen pinnan muutos, jonka aiheuttaa rihmamaisten kielinystyjen liikakasvu. Liikakasvun syytä ei tarkalleen tiedetä. Mahdollisia riskitekijöitä tunnetaan monia; niihin kuuluvat yleiskunnon ja suuhygienian huonous sekä tupakointi. Myös runsas kahvinjuonti, purutupakan käyttö, pitkäkestoinen antibioottihoito ja hapettavien suuvesien käyttö saattavat altistaa karvakielen kehittymiselle.

Karvakieli voi olla väriltään vaalea, keltainen tai musta. Sen yhteydessä voi esiintyä halitoosi eli pahanhajuinen hengitys tai sienitulehdus. Muutoin karvakieli on oireeton. Karvakielestä kärsivälle on tärkeää kielen päivittäinen puhdistaminen kielenpuhdistimella tai hammasharjalla. Useimmiten karvakieli on korjattavissa näillä keinoilla. Karvakieli on hyvänlaatuinen muutos. Sen yleisyydestä esiintyy vaihtelevia arvioita. Sitä on luonnehdittu epätavalliseksi ja jopa erittäin harvinaiseksi, mutta toisissa lähteissä niinkin monen kuin 13 %:n ihmisistä on esitetty kärsivän jossain vaiheessa karvakielestä. Miehillä karvakieltä on pidetty yleisempänä kuin naisilla, ja esiintyvyyden on arvioitu nousevan iän myötä.

## Lähteet
Risto Korpela

**Risto Juhani Korpela** (s. 12. maaliskuuta 1949 Honkajoki) on suomalainen eläköitynyt osuuspankkien piirissä toiminut pankinjohtaja, joka on saanut kauppaneuvoksen arvonimen.

Korpela syntyi kauppias Juho Korpelan ja kauppias Hellä Jätinmäen perheeseen. Hän avioitui 1973 ekonomi Ulla Marketta Niemiahon kanssa. Ylioppilaaksi Korpela tuli Honkajoen yhteiskoulusta 1968 ja valmistui ekonomiksi Vaasan kauppakorkeakoulusta 1973. Hän on suorittanut myös useita esimies- ja liikkeenjohdon koulutusohjelmia.  Korpela oli Osuuspankkien Keskusliiton aluesuunnittelija Helsingissä 1973–1974, Säästöpankkien Keskus-Osake-Pankin yritystutkija 1974–1977, Turun Seudun Osuuspankin  osastopäällikkö ja yritysasiamies 1977–1979, Etelä-Savon Osuuspankin antolainaus- ja notariaattiosaston osastopäällikkö Mikkelissä 1979–1980, Nisulan Osuuspankin apulaisjohtaja Jyväskylässä 1980–1986, Imatran Osuuspankin toimitusjohtaja 1987–1988, Kuopion Osuuspankin toimitusjohtaja 1988–1990 ja Turun Seudun Osuuspankin toimitusjohtaja ja hallituksen jäsen 1990–2012. Hänellä on ollut myös useita luottamus- ja asiantuntijatehtäviä. Kauppaneuvoksen arvonimen Korpela sai 2007.
 
## Lähteet
Dakar-ralli 1979

**Pariisi-Dakar-ralli 1979** (myös *Pariisi-Algiers-Dakar*) oli ensimmäinen Dakar-ralli, joka ajettiin 26. joulukuuta 1978 ja 14. tammikuuta 1979 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Algerian, Nigerin, Malin, Ylä-Voltan ja Senegalin alueella.

Kilpailuun ilmoittautui 182 kilpailijaa, joista 80 oli autoja, 90 moottoripyörää ja 12 kuorma-autoa. Kilpailun maaliin pääsi 74 ajoneuvoa.

Yleiskilpailun voitti Cyril Neveu Yamahalla.

Patrice Dodin kuoli kilpailun yhteydessä, joka oli ensimmäinen kuolema Dakar-rallin historiassa. Dodin oli laittanut kypärän päähänsä laittamatta sitä kiinni ennen siirtymistä lähtöalueelle. Hän kaatui, jolloin kypärä luisti päästä ja hän löi päänsä kiveen. Tietojen mukaan hän oli kiinnittämässä kypäräänsä kun hän menetti moottoripyöränsä hallinnan.

## Tulokset

## Lähteet

## Aiheesta muualla
* The Story of the First Dakar Rally – 1979
Dakar-ralli 1990

**Pariisi-Dakar-ralli 1990** (myös *Pariisi-Tripoli-Dakar*) oli 12. Dakar-ralli, joka ajettiin 25. joulukuuta 1989 ja 16. tammikuuta 1990 välisenä aikana. Kilpailun lähtöpaikka oli Pariisissa Ranskassa ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Libyan, Nigerin, Chadin, Malin, Mauritanian ja Senegalin alueella.

Kilpailuun ilmoittautui 465 kilpailijaa, joista 236 oli autoja, 136 moottoripyörää ja 93 kuorma-autoa. Kilpailun maaliin pääsi 133 ajoneuvoa, joista 64 oli autoja, 46 moottoripyöriä ja 23 kuorma-autoa.

Yleiskilpailun voitti kaksikko Ari Vatanen/Bruno Berglund Peugeotilla. Moottoripyörien kategorian voitti Edi Orioli Cagivalla. Kuorma-autojen kategorian voitti kolmikko Villa/Delfino/Vinante Perlinillä. 

## Lähteet
Dakar-ralli 1991

**Pariisi-Dakar-ralli 1991** (myös *Pariisi-Tripoli-Dakar*) oli 13. Dakar-ralli, joka ajettiin 29. joulukuuta 1990 ja 17. tammikuuta 1991 välisenä aikana. Kilpailun lähtöpaikka oli Pariisissa Ranskassa (Chevilly) ja päätepiste Dakarissa Senegalissa (Rose Lake). Kilpailun pituus oli  ja reitti kulki Ranskan, Libyan, Nigerin, Malin, Mauritanian ja Senegalin alueella.

Kilpailuun ilmoittautui 406 kilpailijaa, joista 184 oli autoja, 113 moottoripyörää ja 109 kuorma-autoa. Kilpailun maaliin pääsi 174 ajoneuvoa, joista 128 oli autoja tai kuorma-autoja ja 46 moottoripyöriä.

Yleiskilpailun voitti kaksikko Ari Vatanen/Bruno Berglund Citroënillä. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kolmikko Houssat/De Saulieu/Bottaro Perlinillä. 

## Lähteet
Hansteen

**Hansteen** on ainakin seuraavien norjalaisten henkilöiden sukunimi:

* Christopher Hansteen (1784–1873), tähtitieteilijä
* Kirsten Hansteen (1903–1974), toimittaja ja poliitikko
* Waldemar Hansteen (1857–1921), arkkitehti
* Valdemar Scheel Hansteen (1897–1980), arkkitehti
Senni Sopanen

**Senni Sopanen** (s. 11. syyskuuta 1927) on suomalainen veteraaniurheilija, joka edustaa SpoVea. Hän on voittanut lukuisia maailmanmestaruus- ja EM-mitaleita muun muassa kolmiloikassa. Kesäkuussa 2023 hän rikkoi 95-vuotiaana Kuopiossa järjestetyissä Aikuisurheiluliiton SM-kilpailuissa pituushypyssä yli 95-vuotiaiden naisten Euroopan-ennätyksen tuloksella 1,14 metriä. Seuraavanä päivänä hän rikkoi myös ikäluokkansa Euroopan-ennätyksen kolmiloikassa tuloksella 2,56 metriä. Sen jälkeen hän rikkoi kuulantyönnössä yli 95-vuotiaiden naisten Suomen- ja Pohjoismaiden-ennätykset tuloksella 4,07 metriä. Näin ollen hänestä tuli ikäluokkansa hallitseva Suomen-mestari kaikissa kolmessa lajissa vuonna 2023.

## Katso myös

* Ilmari Koppinen
* Eila Kumpuniemi

## Lähteet
Heinrich Parler

**Heinrich Parler** tai **Heinrich I Parler** (syntynyt noin 1300) oli saksalainen muurarimestari ja Parlerin muurarimestarien suvun kantaisä. Suku vaikutti Svaabiassa ja Böömissä 1300-1400-luvuilla.

Heinrich Parler toimi Kölnin tuomiokirkon muurarien työnjohtajana katedraalin kuorin valmistuessa noin vuonna 1322. Kirkon muut työt edistyivät kuitenkin hitaasti, ja Parler siirtyi Schwäbisch Gmündiin noin vuonna 1330, jossa hän johti Stadtkirche zum Heiligen Kreuz -kirkon päälaivan ja kuorin rakennustöitä. Heinrich Parler saattoi myös osallistua Augsburgin katedraalin kuorin rakentamiseen sekä työskennellä Nürnbergin Frauenkirchenin ja Ulmin tuomiokirkon rakennustyömailla.

Heinrich Parlerin sukunimi on peräisin nimikkeestä *Parlier*, joka merkitsee muurarikillan työnjohtajaa. Parlerin poikia ovat Johann Parler ja Peter Parler.

## Lähteet
* Curl, James Stevens: Dictionary of architecture. Oxford University Press 1999. 

### Viitteet
Waldemar Hansteen

**Albert Waldemar Hansteen** (25. toukokuuta 1857 Kristiania – 4. toukokuuta 1921 Kristiania) oli norjalainen arkkitehti. Hänen tunnetuimpiin töihinsä lukeutuvat Skienin paloasema ja Centralbanken for Norgen uusbarokkinen pankkipalatsi Oslon Kirkegatalla. Hän myös suunnitteli Norjan paviljongin Chicagon maailmannäyttelyyn.

Hansteenin poika Valdemar Scheel Hansteen oli myös arkkitehti.

## Töitä

Kirkegt Centralbanken KD rk 163594 IMG 8211.JPG|Centralbanken for Norge, Kirkegata 14–18 (yhdessä Henrik Bullin kanssa, 1922)


## Lähteet

## Aiheesta muualla
Kultaesikko

**Kultaesikko** (*Primula auricula*) on esikoiden sukuun kuuluva kasvilaji. Kultaesikkoa tavataan Keski-Euroopassa  sekä Alpeilla ja Karpaateilla. Se on monivuotinen kasvi, joka kasvaa noin 15-25-senttimetriseksi.  Kultaesikkoa kasvaa yleensä kuivahkoissa ja hiekkaisissa maastoissa, ja se kukkii keväisin.  Kukilla on yleensä eri värejä yksilöstä riippuen ja niillä on valkoinen keskusta.  Kultaesikko on myös jokseenkin myrkyllinen joillekin nisäkkäille. 

Kultaesikkoa pidetään myös puutarhakasvina. Kultaesikko istutetaan syksyllä, jotta sen juuret ehtivät kehittyä talven aikana.

## Lähteet

## Aiheesta muualla
* Laji.fi: Kultaesikko (''Primula auricula'')
* UniProt: Taxonomy - ''Primula auricula'' 
* PlantList: ''Primula auricula'' 
* Global Biodiversity Information Facility (GBIF): ''Primula auricula''
Kraven the Hunter (elokuva)

**Kraven the Hunter** on vuonna 2024 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Kraven Saalistaja. Se on Sony’s Spider-Man Universen kuudes elokuva. Elokuvan ohjasi J. C. Chandor ja käsikirjoittivat Art Marcum ja Matt Holloway sekä Richard Wenk. Elokuvan pääosissa ovat Aaron Taylor-Johnson, Russell Crowe, Ariana DeBose, Fred Hechinger, Alessandro Nivola ja Christopher Abbott.

*Kraven the Hunter* sai ensi-iltansa 13. joulukuuta 2024.

## Näyttelijät

## Lähteet

## Aiheesta muualla
*
Pilestredet

**Pilestredet** on Oslossa sijaitseva katu, joka ulottuu Aschehougs plassilta ydinkeskustasta Fagerborgin alueelle Frognerin kaupunginosassa. Se sai nimensä 1820-luvulla kadun varrella kasvaneiden pajujen (norjaksi *pil*) mukaan. Tätä ennen katu oli ollut nimeltään Natmandsveien, sillä kaupungin rankkurin (norjaksi *nattmann*) talo sijaitsi sen varrella. 1990-luvulla Pilestredet suljettiin autoliikenteeltä Hammerborgin tunnelin ja C. J. Hambros plassin välillä.
## Kuvia

Pilestredet 15B.jpg|Pilestredet 15B: Georgian suurlähetystö (Kristen Rivertz ja Oscar Hoff, 1899)
Pilestredet-Blitz-20080316.jpg|Pilestredet 30A-D: Edvard Munchin lapsuudenkoti, jonka seinään on maalattu hänen tunnetuinta maalaustaan esittävä muraali.
Blitzhuset.jpg|Pilestredet 30E: anarkistinen toimintakeskus Blitz
Pilestredet 32.jpg|Pilestredet 32: Oslomet-yliopiston kirjasto.
Pilestredet studenthus - 2013-03-31 at 16-11-29.jpg|Pilestredet 36: ylioppilastalo, jossa on 129 opiskelija-asuntoa.
Pilestredet 46-48, OsloMet (tidligere Frydenlund bryggeri).jpg|Pilestredet 46–48: entinen Frydenlundin panimo, nykyinen Oslomet-yliopiston kampus.
Pilestredet 53 Oslo.jpg|Pilestredet 53: OBOS-osuuskunnan rakennuttama vuokrakerrostalo vuodelta 1988. 
Bislet bad - 2013-03-31 at 16-01-58.jpg|Pilestredet 60: Bislet bad&nbsp;-uimahalli, joka avattiin vuonna 1920.
Vestre frikirke Oslo.jpg|Pilestredet 69: Oslo Vestre Frikirke
Fagerborg kirkested.jpg|Pilestredet 72: Fagerborgin kirkko
Fagerborg videregående skole med skoleplassen.jpg|Pilestredet 109: Fagerborgin koulu (Harald Aars, 1916).
Oslo-oslo-sporveier-sl-7-768269.jpg|Raitiovaunu Pilestredetillä vuonna 1975.


## Lähteet

## Aiheesta muualla
Fülöp

**Fülöp** on muun muassa seuraavien henkilöiden sukunimi:

* Márton Fülöp (1983–2015), unkarilainen jalkapallomaalivahti
* Mihály Fülöp (1936–2006), unkarilainen miekkailija
Mario Golf: Super Rush

**Mario Golf: Super Rush** on Nintendo Switchille vuonna  julkaistu urheilupeli. Peli kuuluu *[[Mario Golf]]* -sarjaan.

## Aiheesta muualla
* Virallinen sivusto
Neekerin poika

**Neekerin poika** on Mikko Alatalon vuonna 1993 levyttämä musiikkikappale. Kappaleen ovat säveltäneet ja sanoittaneet Mikko Alatalo ja Harri Rinne. 

Neekerin poika -kappaleessa kappaleen kertoja on Lestijärven Discolandissa kuuntelemassa tummaihoisten muusikoiden musiikkia, joka tekee kertojaan huomattavasti suuremman vaikutuksen kuin paikallisen bändin soitanta. Alatalo kuvaa kappaletta satiiriksi, ja poliittisesti värittymättömäksi kannanotoksi ”svengaavan musiikin puolesta svengaamatonta vastaan”. Kappale oli Harri Rinteen idea, joka syntyi vuonna 1993 ilmestyneelle albumille *[[Puutarha (albumi)|Puutarha]]*, joissa muita albumin kappaleiden aiheita kuvaillaan sanoilla "täynnä tuskaa ja kaipausta". Alatalon mukaan kappale tehtiin hyvin nopeasti, ja jätettiin levylle. 

*Neekerin poika* oli Alatalon soitetuin kappale vuonna 2016 musiikkisuoratoistopalvelu Spotifyssa. Nykyään kappale ei ole enää Spotifyn valikoimassa. 

## Lähteet
Mario Strikers: Battle League Football

**Mario Strikers: Battle League Football** (myös lyhennettynä **Mario Strikers: Battle League**) on Next Level Gamesin kehittämä ja Nintendon julkaisema jalkapalloaiheinen urheilupeli. Se on Mario Strikers -pelisarjan kolmas osa ja se julkaistiin Nintendo Switchille maailmanlaajuisesti 10. kesäkuuta 2022.

## Pelaaminen

Peli on viisi vastaan ​​viisi jalkapallo-videopeli. Peli välttelee realismia ja suosii kaoottista, ylivoimaista pelattavuutta. Peli ylläpitää urheilun päälähtökohtaa, jossa pelaajat ohjaavat pelaajia kentällä yrittäessään syöttää ja ampua palloa maaliin saadakseen pisteitä, ja pelin lopussa eniten pisteitä kerännyt joukkue voittaa pelin. Peli vaatii kuitenkin monia vapauksia urheilun kanssa. Aggressiiviset taklaukset ja hyökkäykset ovat täysin sallittuja, vaikka ne antavat vastustajalle "esineitä" heidän käyttöönsä. Esineet toimivat usein samalla tavalla kuin Mario Kart tai Mario Tennis –peleissä; esimerkiksi banaaninkuoria voidaan laittaa kentälle ja hahmot liukastuvat niille, kun taas kuoria voidaan ampua hahmoihin niiden kaatamiseksi väliaikaisesti. Kentältä ei pääse "rajojen ulkopuolelle", vaan kentän ympärille on sijoitettu sähköaita; pelaajat voivat liikkua ja lyödä vastustajat aitaan tainnuttaakseen heidät. Lisäksi kentällä näkyvän hehkuvan pallon kerääminen antaa pelaajalle mahdollisuuden suorittaa "hyperiskun" ja tehdä 2 pisteen maalin, jos liikettä ladataan keskeytyksettä.

Pelissä pelaaja voi valita Marion tai Princess Peachin ja kolmen muun hahmon täydentääkseen muun joukkueen. Kaikilla hahmoilla on erilaisia ​​vahvuuksia ja heikkouksia, ja Battle League mahdollistaa lisäksi myös hahmojen varusteiden mukauttamisen, mikä vaikuttaa hahmon tilastoihin esimerkiksi nopeuden, vahvuuden ja syöttötarkkuuden osalta.

Pelissä on kahdeksan pelaajan paikallinen moninpeli, ja pelaajat käyttävät vain yhtä Joy-Conia kukin, mikä mahdollistaa neljä vastaan ​​neljä -pelin. Online-moninpeli on myös saatavilla, mukaan lukien "Club Mode", jossa jopa 20 pelaajan ryhmät voivat luoda oman pelikauden tulostaulukoiden avulla.

## Vastaanotto

IGN antoi peliarvosteluissaan arvosanan 8/10. 

## Myynti

Peli myi 32 173 kopiota ensimmäisen julkaisuviikon aikana Japanissa, mikä tekee siitä viikon toiseksi myydyin vähittäismyyntipelin maassa.

## Lähteet

## Aiheesta muualla
* Virallinen sivusto
Islam Itljašev

**Islam Itljašev** (Hadžiislam Vladimirovitš Itljašev**,** , s. 5. lokakuuta 1991, Tšerkessk) on venäläinen poplaulaja- ja lauluntekijä, Karatšai-Tšerkessian kunnioitettu kansantaiteilija. Vuonna 2022 Itljašev oli Venäjän Youtuben striimatuin artisti. Hän julkaisi ensimmäisen singlensä "Milana" vuonna 2011. Itljašev saavutti suuremman yleisön huomion vuoden 2019 musiikkivideolla "Salam aleikum bratjam", jossa Pohjois-Kaukasialaisten kansojen edustajat esittävät perinteistä Lezginka -tanssia. Itljašev itse on etniseltä taustaltaan tšerkessi.

## Lähteet

## Aiheesta muualla
* Salam aleikum bratjam - youtube
* Islam Itljašev - spotify
Eubie Blake

**James Hubert "Eubie" Blake** (7. helmikuuta 1887 Baltimore, Maryland – 12. helmikuuta 1983 Brooklyn, New York) oli yhdysvaltalainen pianisti ja säveltäjä. Hänen tuotantoonsa kuuluu ragtimea, vaudeville- ja viihdesävelmiä sekä teatteriin sävellettyä musiikkia. Hänen merkittävin teatteriesityksiä varten tekemänsä teos on musikaali *[[Shuffle Along]]* (1921), jonka hän loi yhteistyössä sanoittaja Noble Sisslen kanssa.

Blaken vanhemmat olivat aikoinaan orjia. Poika aloitti 4- tai 5-vuotiaana harmonin soittamisen kotonaan ja esiintyi nuoruudessaan pianistina. Vuonna 1915 Blake aloitti yhteistyönsä Noble Sisslen kanssa. Kaksikon ura edistyi kun yksi sen lauluista, *It's All Your Fault* pääsi osaksi laulaja Sophie Tuckerin esityksiä. Vuonna 1916 Blake tutustui Sisslen kautta bandleader James Reese Europeen. Hän pääsi työskentelemään Blaken avustavana kapellimestarina ja säveltäjänä. Europesta poiketen Blake ei palvellut ensimmäisessä maailmansodassa vaan sai vapautuksen asepalveluksesta, sillä hänen äitinsä ja vaimonsa toimeentulo oli yksin hänestä riippuvainen. Blake hoitikin Europen musiikillisia liiketoimintoja sodan aikana. Sodan päätyttyä vuonna 1918 ja Europen kuoltua 1919 Sissle ja Blake siirtyivät vaudevilleen. *Shuffle Along* oli ensimmäinen kokonaan afroamerikkalaisten tekemä Broadway-esitys, joka esitettiin Broadwayn täysin hinnoin. Musikaalin ensi-ilta oli 23. toukokuuta 1921, ja tuotanto esitettiin noin viisisataa kertaa. *Shuffle Along* sisältää Sisslen ja Blaken tunnetuimman laulun, *I'm Just Wild About Harry* sekä romanttisen balladin *Love Will Find a Way*. Musikaalilla oli huomattava vaikutus Harlemin renessanssiin.

Eubie Blaken ja Noble Sisslen musiikkia sisältyi myös Lee De Forestin vuonna 1923 tuottamissa äänielokuvissa. Blake jatkoi yhteistyötä Sisslen ja muiden sanoittajien kanssa eri näytöksissä. Andy Razafin kanssa hän teki kappaleen *[[Memories of You]]*, joka sisältyi Lew Leslien *Blackbirds of 1930* -näytökseen ja josta tuli monien suosittujen esittäjien tulkitsema hitti. Toisen maailmansodan aikana Blake teki Sisslen kanssa musiikkia useisiin United Service Organizationsin näytöksiin.

1950-luvun loppupuolella ragtimen noustua uuteen suosioon Blake saavutti tunnustusta ragtimen edelläkävijänä. Hän tuli musiikillaan edustetuksi useilla ragtimealbumeilla, ja vuonna 1960 hän esiintyi NBC:n erikoislähetyksessä *Those Ragtime Years*. Vuonna 1969 Columbia Records julkaisi Blaken kappaleista kaksoislevyn *The Eighty-six Years of Eubie Blake*. Blake saavutti suosiotaan esiintymisillään festivaaleissa ja konserteissa eri puolilla Yhdysvaltoja ja Eurooppaa. Hän esiintyi myös monissa televisio-ohjelmissa, kuten Johnny Carsonin *[[The Tonight Show]]'ssa* ja *[[Saturday Night Live]]ssa*. Broadway-revyyssä *[[Eubie!]]* esitettiin Blaken musiikkia vuosina 1978–1979. Blake palkittiin Presidential Medal of Freedomilla vuonna 1981.

## Lähteet
Talousjournalismi-palkinto

**Talousjournalismi-palkinto** on Kaute-säätiön myöntämä palkinto ansioituneelle suomalaiselle taloustoimittajalle laadukasta talousjournalismia edistävästä julkaisusta tai teosta. Palkinto myönnettiin ensimmäisen kerran vuonna 2023. Palkintosumma on 10&nbsp;000 euroa.

## 2023
Ensimmäisenä vuonna palkinnon voitti Yle uutisten leikkauspeli, jonka tekijöinä olivat Taneli Arponen, Tulikukka de Fresnes, Antti Parviala, Eetu-Mikko Pietarinen ja tuottajina Timo-Pekka Heima, Mika Pippuri ja Maria Stenroos. Pelimuotoon tehdyn artikkelin tarkoituksena on antaa lukijalle tuntuma siitä, kuinka suuria ratkaisuja julkisessa taloudessa on tehtävä, jos halutaan päästä hallituksen asettamaan tavoitteeseen sopeuttaa julkista taloutta 6 miljardilla eurolla.

Finalisteina olivat lisäksi Turun Sanomien juttu Varsinais-Suomen suurimmista työpaikkojen vähentäjistä ja lisääjistä (Jenni Honkanen ja Klaus Perälä), Kauppalehden juttu Pihlajalinna-yhtiön sisäisistä ongelmista (Kyösti Jurvelin ja Cilla Bhose) sekä Helsingin Sanomien juttu somevaikuttaja Sara Vannisesta (Katriina Pajari).

## 2024
Vuonna 2024 Talousjournalismi-palkinnon voitti Talouselämä-lehden toimittaja Riikka Aaltonen jutullaan “Tienaamaan vai kortistoon: Lista paljastaa valtavat erot korkeakoulututkintojen välillä – Luoko Suomi suurta kuplaa?” Jutussa käsiteltiin koulutuspolitiikkaa ja sen vaikutuksia työllistymiseen ja tulotasoon sekä yksilön että yhteiskunnan tasolla.

Aaltosen kanssa finaalissa olivat Petteri Lindholm ja Hanna Eskonen (YLE) jutulla, jossa he käsittelivät sähkön hintaa sekä HS Vision Merja Saarinen. Hänen juttunsa käsitteli kansantalouden vahvistamista kasvun avulla.

## Lähteet
Bruno Nicolai

**Bruno Nicolai** (20. toukokuuta 1926 Rooma – 18. elokuuta 1991 Rooma) oli italialainen elokuvamusiikin säveltäjä.

Opiskellessaan pianonsoittoa ja säveltämistä Rooman Conservatorio Santa Ceciliassa 1950-luvulla Nicolai ystävystyi Ennio Morriconen kanssa, mistä lähtien he tekivät työtä yhdessä kauan.

## Lähteet
Syylliset ja syyttömät

**Syylliset ja syyttömät** on vuonna 1987 julkaistu tribuuttialbumi, joka sisältää Veikko Lavin säveltämiä ja sanoittamia lauluja eri esittäjien tulkitsemana. Albumi tehtiin samalla periaattella kuin vuonna 1985 ilmestynyt *[[Ystävät ja viholliset]]*. 

Lauluja tulkitsevat levyllä Lavin itsensä lisäksi Hector, J. Karjalainen, Juice Leskinen, S.E.X., Anneli Saaristo, Harri Saksala ja Jussi Raittinen. Lavin lisäksi Saaristo ja Saksala lauloivat myös aiemmalla *Ystävät ja viholliset* -albumilla.

## Kappaleet
Kaikki sävellykset ja sanoitukset Veikko Lavi, sovitukset Upi Sorvali.

; A-puoli
# 
# 
# 
# 
# 
# 

; B-puoli
# 
# 
# 
# 
# 
# 
# 

## Tekijät
### Muusikot
*Upi Sorvali – orkesterin johto, kosketinsoittimet, rummut, marimba
*Jarmo Savolainen – piano, kosketinsoittimet
*Aaro Kurkela – harmonikka
*J. Karjalainen – huuliharppu
*Jari Lappalainen – viulu
*Paroni Paakkunainen – tuohihuilu, altto- ja C-saksofonit
*Simo Salminen – trumpetti
*Markku Veijonsuo – pasuuna
*Markku Kanerva – kitarat
*Häkä Virtanen – kontrabasso 

### Tuotanto
*Upi Sorvali – tuottaja
*Seppo Myllyrinne – äänitys
*Upi Sorvali ja Seppo Myllyrinne – miksaus
*Markus Heikkerö – kannen maalaus ja suunnittelu
*Timo Kirves – takakannen valokuvat
*Harri Saksala – projektin suunnittelu ja organisointi

## Lähteet

## Aiheesta muualla
* ''Syylliset ja syyttömät'' discogs.com-sivustolla
Häkkisukellus

**Häkkisukellus** tai **haihäkkisukellus** on vedenalaista sukellusta tai snorklausta, jossa haiden tarkkailija on suojahäkissä. Suojahäkin tarkoituksena on estää haiden hyökkäykset sukeltajia kohtaan. Häkkisukellusta käytetään tieteelliseen havainnointiin, vedenalaiseen elokuvaukseen ja turismiin. Yleensä hait houkutellaan häkkien läheisyyteen jollain syötillä, kuten tonnikalalla. 

## Historia
Haihäkit kehitti ensimmäisenä Jacques Cousteau. Cousteau käytti hain häkkiä *[[Hiljainen maailma|Hiljaisen maailman]]* tuotannossa, joka julkaistiin vuonna 1956. Rodney Fox kehitti oman hain häkin 1960-luvulla. Foxin ensimmäinen suunnittelu sai inspiraationsa vierailusta eläintarhassa, jonka hän teki selvittyään lähes kohtalokkaasta hain hyökkäyksestä vuonna 1963. Hain häkkiä paranteltiin edelleen ja lopulta Peter Gimbel osallistui myös sen suunnitteluun vuonna 1971 *Blue Water, White Death* -elokuvan tuotannossa.

## Turismi
Häkkisukelluksesta on muodostunut 2000-luvulla suosittu turistinähtävyys. Suosittuja sijainteja ovat esimerkiksi Etelä-Afrikan rannat, Meksikon rannat ja Etelä-Australia. 

### Onnettomuudet
Silloin tälloin raportoidaan tilanteista, kun valkohait ovat päässeet häkkeihin sisälle. Vuonna 2005 brittiläinen turisti Mark Currie joutui vaaraan, kun viisimetrinen pitkä valkohai puri hain häkin tankojen läpi, kun sitä käytettiin virkistyshaisukelluksessa rannikolla Etelä-Afrikassa. 

## Lähteet
Kick (sivusto)

**Kick** on joulukuussa 2022 perustettu reaaliaikaiseen suoratoistoon ("striimaukseen") keskittynyt palvelu.
Kick perustettiin haastamaan Amazonin omistama Twitch.tv.

Palvelun rahoittajia ovat australialais-curaçaolaisen kryptovaluutta-nettikasinon Stake.com omistajat Bijan Tehrani ja Ed Craven ja sitä markkinoi striimaaja Trainwreck (Tyler Faraz Niknam).

Palvelua mainostetaan huomattavasti laajemmalla sananvapaudella ja rennommalla moderoinnilla kuin Twitchiä. Twitch kielsi uhkapelaamisen lähettämisen alustalla syyskuussa 2022, jos pelipaikat tai -sivustot eivät ole Yhdysvaltain lain mukana lisensoituja. Tämä kielsi Stake.comin pelien lähettämisen. Striimissä on ollut mahdollista katsoa Super Bowlia, selata Pornhubin etusivun läpi ja puhua natseista. Sivuston edustajien mukaan se kuitenkin noudattaa DMCA-lakia, eikä hyväksy vihapuhetta.

Sisällöntuottajien kannalta Kick lupaa 95 % tuotoista striimaajille, kun Twitch ottaa vähintään 30 %.

## Markkinointi
Kick on Alfa Romeon Formula 1 -tallin sponsori.

Šakin suurmestari Hikaru Nakamura oli ensimmäinen merkittävä striimaaja, kun hän siirtyi Kickille maaliskuussa 2023. Kickin tekemät sopimukset eivät ole eksklusiivisia, vaan hän voi striimata samaan aikaan molemmille sivustoille.

Twitchin suosituin striimaaja xQc solmi Kickin kanssa 16. kesäkuuta 2023 kaksivuotisen sadan miljoonan dollarin sopimuksen siirtyä alustalle.
18. kesäkuuta 2023 Twitchin suosituin naisstriimaaja Amouranth siirtyi Kickille.

## Lähteet
Kaarlo Helminen

**Kaarlo (Kalle) Johannes Helminen** (4. helmikuuta 1907 Messukylä – 12. kesäkuuta 1978 Helsinki) oli suomalainen rakennusmestari ja yritysjohtaja, joka sai teollisuusneuvoksen arvonimen vuonna 1972. Hän oli myös kaksinkertainen Suomen mestari Louhi-luokan kilpapurjehduksessa.

Helmisen vanhemmat olivat varastonhoitaja Kalle Kustaa Helminen ja Hilda Elina Mäkinen ja puoliso vuodesta 1932 Ilma Dagmar Virtanen. Hän kävi ammattikoulun 1922, suoritti 1926 Tampereen Teollisuuskoulussa konerakennusosaston tutkinnon ja 1931 Tampereen teknillisessä oppilaitoksessa sekä tie- ja vesirakennusosaston että huoneenrakennusosaston tutkinnot. Hän työskenteli ensin Tampereen Pellava- ja Rautateollisuus Oy:ssä, Tampereen kaupungin sähkölaitoksella ja vuodesta 1929 työnjohtajana Valtionrautateillä. Vuodesta 1936 hän toimi Puolustusministeriössä työpäällikönä Karjalan kannaksen linnoitustöissä. Talvisodassa hän oli linnoitusten korjauskompanian päällikö ja ja jatkosodassa linnoitusrakennuspataljoonan komentaja. Sotien jälkeen hän toimi ensin Cyklop Rakennus Oy:n ja Oy Yhtyneet Rakennustoimistot Ab:n palveluksessa, ja perusti 1946 Laatubetoni Oy:n. Laatubetoni kasvoi ja lopulta työllisti 1970-luvulla 200–300 henkilöä. Se urakoi teollisuusrakennuksista, asuinrakennuksia  ja julkisia rakennuksia pääasiassa pääkaupunkiseudulla, muun muassa Heimolan ja Weilin+Göösin painotalon, sekä teki saneerausta. Helminen jäi 1976 pois toimitusjohtajan tehtävästä, ja yhtiön uudeksi toimitusjohtajaksi valittiin hänen poikansa Tapani Helminen.

Helminen vaikutti rakennusalan ja reserviupseereiden järjestötehtävissä sekä kirkon piirissä. Hän kilpali 1920-luvulla makuuammunnassa ja pesäpallossa sekä Tampereen Pyrinnön että Tampereen Mailapoikien riveissä. Sotien jälkeen Helminen voittti purjehduksen Louhi-luokassa Suomen mestaruuden kaksi kertaa ja edusti Suomea neljä kertaa Euroopan mestaruuskilpailuissa.

## Lähteet
Olli-palkinto

**Olli-palkinto** on Suomalaisen Sanomalehtimiesliiton myöntämä palkinto merkittävästä journalistisesta työstä. Se on nimetty pakinoitsija Väinö Nuortevan nimimerkin mukaan.

## Palkitut
* 1998: Eero Häyrinen, valokuvaaja ja Sakari Kumpulainen, päätoimittaja
* 1999: Pentti Poukka, päätoimittaja ja Katri Veltheim, teatterikriitikko
* 2000: Nils Rosberg, toimitussihteeri ja Eero Syvänen, päätoimittaja
* 2001: Heikki Eteläpää, kulttuuritoimittaja ja Terttu Häkkinen, päätoimittaja
* 2002: Seppo Hyrkäs, pakinoitsija ja Erkki Teikari, päätoimittaja
* 2003: Olavi Hurmerinta, taiteilija, professori ja Seppo Saves, valokuvaaja, professori
* 2004: Mirja Bolgàr, kulttuurikirjoittaja ja Juhani Melart, urheilutoimittaja
* 2005: Marketta Mattila, päätoimittaja ja Pekka Sitari, lehdistöneuvos
* 2006: Pertti Monto, päätoimittaja ja Kirsti Pohjonen, toimittaja
* 2007: Olli Ainola, toimittaja
* 2008: Margit Hara, päätoimittaja ja Markku Huusko, päätoimittaja
* 2009: Marja-Leena Arponen, toimittaja ja Tapio Vallin, päätoimittaja
* 2010: Heikki Hiilamo, tohtori ja Jarmo Luuppala, toimittaja
* 2011: Timo Hakkarainen, toimittaja ja Maarit Huovinen, toimittaja
* 2012: Eero Liesimaa, valokuvaaja ja Pirjo Nuotio, uutisankkuri
* 2013: Maarit Niiniluoto, toimittaja ja Merja Sundström, toimittaja
* 2014: Johannes Koroma, pääkonsuli ja Hilkka Tienhaara, toimittaja
* 2015: Elina Grundström, toimittaja ja Yrjö Klippi, graafikko
* 2016: Yrjö Lautela, toimittaja ja Eeva Palojärvi, toimittaja
* 2017: Kreeta Karvala, toimittaja ja Merja Ylä-Anttila, päätoimittaja
* 2018: Kirsti Sintonen, päätoimittaja ja Risto Kunnas, rikos- ja oikeustoimittaja
* 2019: Keijo Leppänen, uutisankkuri; Eila Lyytikäinen, ohjelmapäällikkö ja Raili Kettunen, toimittaja
* 2020: ei jaettu
* 2021: Matti Laitinen, toimittaja
* 2022: Ulla-Maija Paavilainen, toimittaja
* 2023: Riitta Korhonen, päätoimittaja
* 2024: Ilkka Juva, lehdistöneuvos
* 2025: Kari Mänty, päätoimittaja

Lähde (1998–2021) (2014–)

## Lähteet
Myrne (Hersonin alue)

**Myrne** (; ) on kaupunkityyppinen taajama Hersonin alueen Skadovskin piirissä Ukrainan eteläosassa. Taajaman asukasluvuksi arvioitiin 1&nbsp;800 (2022). Taajamassa on rautatieasema. Myrnestä on maanteitse 68 kilometriä piirikeskus Skadovskiin lännessä ja 109 kilometriä aluekeskus H’ersoniin luoteessa. Noin 5 kilometriä Myrnen eteläpuolitse kulkee eurooppatie , joka yhdistää (Venäjän 2014 miehittämän) Ukrainan Krimin autonomisen tasavallan H’ersoniin. Eurooppatien rinnalla seuraa Pohjois-Krimin kastelukanava, joka pohjoisessa jatkuu Dnepriin padottuun Kah’ovkan tekojärveen.

Heinäkuun 2020 alueuudistukseen saakka Myrne kuului Kalantšakin piiriin. Uudistuksessa taajamasta tuli osa laajentunutta Skadovskin piiriä.

Osana Venäjän hyökkäystä Ukrainaan, Venäjän armeijan sotilasosastot miehittivät Myrnen maaliskuussa 2022. Sittemmin havaittiin, että venäläiset miehittäjäjoukot käyttivät Myrnen rautatieasemaa tärkeänä solmupisteenään tuodessan sotilaita, kulkuvälineitä ja tarvikkeita Krimin kautta pohjoisemmille miehitysalueilleen.

## Lähteet
Montcy-Notre-Dame

**Montcy-Notre-Dame** on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin neljä kilometriä Charleville-Mézièresin kaupungista koilliseen.

Sijaintinsa ansiosta joen varrella ja suuren Charleville-Mézièresin kaupungin kupeessa Montcy-Notre-Dameen kehittyi pesula, jossa pestiin kaupungin porvareiden pyykit. Kuntaan on perustettu pellavamuseo *Musée du linge Robert Bucheler*, jossa voi tutustua esimerkiksi liinavaatteiden puhdistustekniikoiden kehitykseen 1800-luvulta nykypäivään. Museossa on myös näytteillä 1800- ja 1900-luvun vaatteita.


Tiedosto:Musée lingerie broderies 30520.jpg|Pellavamuseo


## Lähteet

## Aiheesta muualla
Frans Meltovaara

**Frans Albert Meltovaara** (30. marraskuuta 1907 Tuusula – 2. toukokuuta 1991 Lahti) oli suomalainen yritysjohtaja, joka sai teollisuusneuvoksen arvonimen vuonna 1969.

Meltovaara suoritti Helsingin Teollisuuskoulun puuteknillisen kurssin 1932, jonka jälkeen Aukusti Asko-Avonius palkkasi hänet Asko-Avonius Huonekalutehtaalle Lahteen. Meltovaara työskenteli osan vuotta 1933 Keravan Puusepäntehtaalla, mutta palasi 1933 työnjohtajaksi Asko-Avoniuksen yritykseen. Hänet nimitettiin 1937 tehtaan teknilliseksi johtajaksi, ja hän jäi eläkkeelle tehtävästä 1972. Teknillisenä johtajana Meltovaaran tehtävänä oli johtaa yhtiön tuotteiden kehittämistä, niitä valmistavia tehtaita ja huonekalujen markkinointia julkisten tilojen kalustajille. Asko-Avonius oli luovuttanut 1950-luvun lopulla yrityksen päivittäisen johtamisen pitkäaikaiselle toimitusjohtajalle Onni Penttilälle ja Meltovaaralle, joiden johdossa Asko kasvoi Lahden suurimmaksi työnantajaksi.

Meltovaara toimi Asko Oy:n hallituksen varapuheenjohtajana ja Fennia Faneri Oy:n hallituksessa ja johtoryhmän puheenjohtajana. Hän oli mukana puusepänteollisuuden työehtosopimusten kehittämisessä ja alan teknisen ammattikoulutuksen uudistamisessa.
 
## Lähteet
Parananaraukaria

**Parananaraukaria** (*Araucaria angustifolia*) on araukariakasvien heimon ja araukarioiden sukuun kuuluva uhanalainen havupuulaji.

## Kuvaus
Parananaraukarian runko kasvaa 25–35 metriä korkeaksi, ja oksat lähtevät siitä vaakasuoraan. Tummanvihreät neulaset ovat 3–6 cm pitkiä. Kasvi on kaksikotinen. Hedekävyt ovat 10–18 cm pitkiä ja 12–25 mm leveitä. Emikävyt ovat 18–25 vm pitkiä ja 13 cm leveitä sekä väriltään kastanjanruskeita. Kävyt kypsyvät kahdessa tai kolmessa vuodessa ja painavat kosteina yli kilon. 

## Levinneisyys
Parananaraukariaa esiintyy luonnonvaraisena Paraguayssa, Argentiinassa ja Brasilian eteläosassa.

## Uhat ja suojelu
Parananaraukaria on Brasilian merkittävimpiä talouspuita. Puutavaran lisäksi sen siemeniä kerätään ruoaksi. Kasvin elinympäristö pienenee maanviljelyksen ja muiden talouspuiden, kuten eukalyptusten kasvattamisen takia.

Parananaraukariasta saatavan puutavaran vienti ulkomaille on kielletty Brasiliassa vuodesta 2001. Pieni osa levinneisyysalueesta on kansallispuistoina ja suojelualueina.

## Lähteet
Kansainvälinen seksityöntekijöiden päivä

**Kansainvälinen seksityöntekijöiden päivä** tai **kansainvälinen huorien päivä** on 2. kesäkuuta vietettävä vuosipäivä, jolloin kunnioitetaan seksityöntekijöitä sekä tunnistetaan seksityöntekijöiden usein kohtaamat syrjivät ja riistävät työolosuhteet. Vuosipäivä sai alkunsa vuonna 1975, jolloin yli sata seksityöntekijää protestoivat poliisin epäasiallista käytöstä vastaan ja valtasivat Saint-Nizierin kirkon Lyonissa Ranskassa. He vaativat parannuksia turvattomiin työolosuhteisiinsa.

## Taustaa
1970-luvun Ranskassa poliisin kostotoimet pakottivat seksityöntekijät työskentelemään salaa. Tämän seurauksena seksityöntekijöiden asema ja turvallisuus heikkeni sekä väkivalta seksityöntekijöitä kohtaan kasvoi. Huhtikuussa 1975 lyonilaiset seksityöntekijät pyrkivät organisoitumaan ja heidän johtajansa "Ulla" esiintyi televisiossa tuoden esiin seksityöntekijöiden vaatimuksia tilanteensa parantamiseksi. Kahden seksityöntekijän murhan jälkeen sekä valtiovallan haluttomuudesta puuttua tilanteeseen seurasi, että seksityöntekijät Lyonissa ryhtyivät toimenpiteisiin.

Yli sata seksityöntekijää valtasi Saint-Nizierin kirkon 2. kesäkuuta 1975 ja aloittivat 8 päivää kestäneen lakon. He vaativat loppua sakoille, poliisin ahdistelulle ja kahden muutamia päiviä sitten seksikaupasta kiinni otetun vapauttamista. Lakkoilevat seksityöntekijät lauloivat protestilauluja sekä vaativat inhimillisiä työolosuhteita ja seksityön stigman purkamista. Valtaus sai huomioita ja näkyvyyttä Ranskan lehdistössä ja sai tukea feministisiltä ja poliittisilta järjestöiltä sekä ammattiliitoilta. 

Kirkkoherra Antonin Bdal kieltäytyi kutsumasta poliisia poistamaan seksityöntekijöitä kirkosta, mutta valtiovallan käskystä poliisi tyhjensi kirkon 8 päivää lakon jälkeen 10. kesäkuuta. Sisäministeri Michel Poniatowski väitti, että seksityöntekijät olivat tehneet valtauksen parittajien pakottamana. Naisten oikeuksien ministeri Françoise Giroud kieltäytyi tapaamasta naisia. Liikkeen johtaja "Ullan" valokuvat ja todellinen nimi julkistettiin lehdistössä.

Tapahtumat johtivat kansainväliseen seksityöntekijöiden päivän syntymiseen, ja vuosipäivää on juhlittu 2. kesäkuuta vuodesta 1976 valtauksen muistona.

## Lähteet
DaddyShow

**Esa Arokki** (s. 23. lokakuuta 1982 Kaarina), on suomalainen rap-artisti, taiteilijanimeltään **DaddyShow**.

Debyyttisinglensä *Who is your Daddy?* DaddyShow julkaisi vappuaattona 2021.

DaddyShown musiikkivideot ovat keränneet myös valtakunnalista huomiota ja niissä on esiintynyt mm. tanssiryhmä Bouncy Crew ja vapaaottelija Teemu Packalen. DaddyShown viimeisin single *Isit tikis* ilmestyi toukokuussa 2023.

## Lähteet
Mari Rantanen

**Mari Rantanen** voi tarkoittaa seuraavia suomalaisia:
* Mari Rantanen (s. 1956), taidemaalari
* Mari Rantanen (s. 1976), poliitikko ja ministeri.